וולדורף אסטוריה מבט מבפנים
**מלון וולדורף אסטוריה ירושלים** הוא מלון יוקרה בדירוג "5+ כוכבים" בירושלים, שנבנה תוך הריסת מלון פאלאס ההיסטורי ושימור חזיתותיו. המלון נפתח במרץ 2014.

היסטוריה
--------

### מלון פאלאס

 ערך מורחב – **מלון פאלאס**  

בפינת הרחובות אגרון ודוד המלך הוקם בסוף שנות ה-20 מלון פאר ערבי שנקרא מלון פאלאס. המלון נסגר בשנת 1935 לערך עקב התחרות הקשה עם מלון הפאר הסמוך- מלון המלך דוד. לאחר שנסגר שכרו הבריטים את מבנה המלון ושיכנו בו משרדי ממשלה שונים. גם לאחר קום מדינת ישראל שימש המבנה למשרדי ממשלה ומספר שנים עמד נטוש.

### חידוש המלון

ביוני 1999 פרסמה הרשות לפיתוח ירושלים מכרז לשיפוץ והסבת המלון חזרה לייעודו המקורי, יחד עם מבנה בית המכס הסמוך שבפינת הרחובות אגרון ודוד המלך. חברת רג'נסי (אז בעלת מלון מלון רג'נסי ירושלים) זכתה במכרז, אך המשבר בענף התיירות עקב האינתיפאדה השנייה עיכב את הוצאת הפרויקט אל הפועל. ב-2005 זכויות הפיתוח של המתחם נרכשו מחברת רג'נסי על ידי משפחת רייכמן, יזמי נדל"ן חרדים מקנדה, תמורת 20 מיליון דולר.

בשנת 2008 חתמו האחים רייכמן על הסכם עם רשת מלונות הילטון להפעלת המלון תחת מותג העל היוקרתי של הרשת, וולדורף-אסטוריה. בשיפוץ המלון נוספו לבניין המקורי אגף חדש ו-6 קומות נוספות, כך שבמלון הנוכחי 230 חדרים לעומת 140 במלון המקורי. התב"ע של המבנה הוכנה על ידי האדריכל דוד קרויאנקר, המומחה בחקר מבנים ישנים בירושלים, והאדריכל יהודה פייגין הופקד על מלאכת הבנייה. על עיצוב פנים המלון הופקד האדריכל הטורקי סינאן כפאדר.

בדצמבר 2017 מכרו בניו של פול רייכמן את המלון לאיש העסקים הצרפתי-יהודי מישל אוחיון תמורת 160 מיליון דולר. בדצמבר 2020 קרן הגידור האמריקאית יורק מימשה שעבוד והשתלטה על המלון, לאחר שמישל אוחיון לא עמד בתשלום החזר הלוואה שקיבל ממנה.

מבנה המלון
----------

חזית המלון נשמרה שלמה לחלוטין לכל אורך הבנייה, ושאר המלון נהרס ונבנה מחדש. אולם הכניסה שנדון לשימור, נהרס לשם בניית החניון לאחר שצולם ותועד ואז נבנה מחדש במתכונתו המקורית, וכן הוצבו בו חלונות עתיקים מהמבנה המקורי, פרי יצירתו של האמן הירושלמי יורם אמיר. כל הבניין נסרק בבדיקת לייזר לצורך הכנת תוכניות בנייה שכן המקוריות אבדו במהלך השנים.
בחזית המלון נהרס מבנה בית המכס ועל מקומו הוקם אגף נוסף ובו דירות המסונפות למיזם. כהתאמה לאירוח קהל דתי, בחצר הפנימית של המלון נבנתה רחבה המקורה בחיפוי זכוכית הנפתח לצורך בניית סוכה.

על השטח בו ניצב בית המכס נבנה אגף בן 8 קומות ובו 30 דירות יוקרה. למרות שבמקור הכניסה לבית המכס הייתה מהכיוון הנגדי, במבנה החדש הכניסה היא מול הכניסה למלון כדי להדגיש את הרחבה שלפני המלון. כמו כן ניכר הבדל בולט בעיצוב במבנים שכן בבניין הדירות שולבו מוטיבים הנותנים לבניין מראה טבעי לבית ירושלמי כגון קשתות וכרכוב. בקומות שנוספו למבנה המלון לא שולבו מוטיבים אלו, כדי להדגיש שאלו קומות חדשות שנוספו על הבניין המקורי.

הפעלת המלון
-----------

אזור שכונת ממילא, שבו ממוקם המלון, הוא אזור שוקק תיירות. המלון ממוקם בין הרחובות אגרון והמלך דוד, בסמוך למלון המלך דוד, מלון מצודת דוד ומלון ממילא.

בבית המלון שתי מסעדות כשרות, האחת חלבית והשנייה בשרית. מתוכננת פתיחתם של שתי בריכות שחייה נפרדות לנשים ולגברים ושני חדרי ספא נפרדים.

לוולדורף אסטוריה קולקשן 26 בתי מלון ברחבי העולם, מתוכם 16 בארצות הברית, בהם מלון וולדורף אסטוריה המפורסם בניו יורק.

בנובמבר 2017, הוגדר כבית המלון הטוב בישראל, במסגרת דירוג שמפרסם אחת לשנה מגזין התיירות האמריקאי 'Condé Nast Traveller'.

תמונות נוספות
-------------

* לובי כניסהלובי כניסה
* לובי כניסהלובי כניסה
* בית הקפהבית הקפה
* גן ישיבהגן ישיבה
* מבט לחזיתמבט לחזית
* גלריהגלריה
* חדרי המלוןחדרי המלון
* מוצג אומנתימוצג אומנתי
* גלריהגלריה
* מפל המיםמפל המים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מלון פאלאס** |

* אתר האינטרנט הרשמי של מלון וולדורף אסטוריה ירושלים
* מלון וולדורף אסטוריה ירושלים, ברשת החברתית פייסבוק

* מלון וולדורף אסטוריה ירושלים, ברשת החברתית אינסטגרם
* דני רובינשטיין, רייכמן רכש לעצמו צעצוע, באתר הארץ, 18 בנובמבר 2005
* ניר חסון, ממלון פאלאס ההיסטורי נותרה רק הקליפה, באתר הארץ, 19 בינואר 2009
* סרטונים דפנה ליאל, ‏כך ייראה מלון ה״וולדורף אסטוריה" בי-ם, באתר ‏מאקו‏, 24 במאי 2009
* יונת נחמני, מלון וולדורף אסטוריה ירושלים. היסטוריה, ופאר מודרני, באתר כלכליסט, 20 בספטמבר 2011
* הדס שפר, ראיון "כלכליסט" - האדריכל של וולדורף אסטוריה בירושלים: "אנחנו לא ממילא", באתר כלכליסט, 9 באוגוסט 2012
* דני שדה, וולדורף אסטוריה בירושלים: פי 2 מניו-יורק, באתר ynet, 23 במרץ 2014
* וולדורף אסטוריה: הפתיחה, באתר ynet, 27 במרץ 2014
* זיו ריינשטיין‏, וולדורף אסטוריה י-ם: לישון במלון עם משרת אישי, באתר וואלה!‏, 27 במרץ 2014
* אתר למנויים בלבד רינה רוזנברג, באיחור אופנתי קל: היחצ"ן החדש של ירושלים מופיע במלוא הדרו, באתר TheMarker‏, 29 במרץ 2014
* אתר למנויים בלבד קשת רוזנבלום, רבותי, האסטוריה חוזרת || ההוד ההיסטורי המומצא של מלון הפאר החדש, באתר הארץ, 3 באפריל 2014
* איל שפירא, ‏הצווארון הלבן, באתר ‏מאקו‏, 22 במאי 2014

הערות שוליים
------------

1. ↑  זה יהיה שוב מלון פאלאס, באתר גלובס, 7 ביוני 1999
2. ↑  רג'נסי תחכור את מלון פאלאס ובית המכס בירושלים ב-46.4 מיליון שקל, באתר גלובס, 5 בספטמבר 1999
3. ↑  רם דגן, רג'נסי מכרה זכויות פיתוח בקרב העיר העתיקה לאחים רייכמן בתמורה ל-20 מיליון דולר, באתר הארץ, 13 בספטמבר 2005
4. ↑  עירית רוזנבלום, מלון ראשון במותג וולדורף אסטוריה קולקשן ייפתח בירושלים, באתר הארץ, 18 באפריל 2008
5. ↑  מיכאל יעקובסון, כניסה ראשונה לוולדורף אסטוריה, ירושלים, באתר Xnet‏, 12 ביוני 2011
6. ↑  נמרוד בוסו, מלון היוקרה וולדורף אסטוריה בירושלים נמכר ב־600 מיליון שקל, באתר כלכליסט, 24 בדצמבר 2017
7. ↑  אתר למנויים בלבד גילי מלניצקי, מלון וולדורף אסטוריה בירושלים נמכר ב-160 מיליון דולר; כמה שוות הדירות שקיבל הרוכש?, באתר TheMarker‏, 24 בדצמבר 2017
8. ↑  גולן חזני, ג'רמי בלנק וקרן יורק מימשו שעבוד והשתלטו על וולדורף אסטוריה ירושלים, באתר כלכליסט, 24 בדצמבר 2020
9. ↑  יובל ניסני, גאווה ירושלמית: מלון וולדורף אסטוריה – הטוב בישראל, באתר כל העיר, 10 בספטמבר 2017